నాదెండ్ల భాస్కరరావు
భాస్కరరావు 1935, జూన్ 23 న గుంటూరు లో జన్మించాడు. ఈయన తండ్రి పిచ్చయ్య. 1958లో లలిత భాస్కరరావును వివాహము చేసుకొన్న ఈయనకు ఇద్దరు కుమారులు. వృత్తిరీత్యా న్యాయవాది అయిన భాస్కరరావు ఉస్మానియా విశ్వవిద్యాలయము నుండి బి.ఏ ఎల్.ఎల్.బీ పట్టా పొందాడు.
బి.ఎస్.మాధవరావు
బి.ఎస్.మాధవరావు కన్నడ దేశానికి వలస వెళ్ళిన తెలుగు కుటుంబానికి చెందిన ప్రఖ్యాత భౌతిక శాస్త్రవేత్త.
బి.ఎస్. మాధవరావు పూర్తీపేరు "బెంగళూరు శ్రీనివాసరావు మాధవరావు". ఆయన మే 29 1900 లో బెంగళూరు లో జన్మించారు. ఈయన తండ్రి పేరు శ్రీనివాసరావు. ఈయన కలకత్తా విశ్వవిద్యాలయం నుండి 1938 లో డి.ఎస్.సి డిగ్రీని పొందారు. ఇనిస్టిట్యూట్ ఆఫ్ ఆర్మమెంట్ టెక్నాలజీ (పూణె) లో బాలిస్టిక్స్ ప్రొఫెసర్ గా 1955 నుండి 1960 మధ్య కాలంలో పనిచేసారు. ఆ సంస్థలోనే పదవీ విరమణ పొందారు. తదనంతరం పూనా విశ్వవిద్యాలయం లో అప్లయిడ్ మాథమెటిక్స్ ప్రొఫెసర్ గా 1960 నుండి 1965 మధ్య పనిచేసారు. 1953 లో ఇండియన్ నేషనల్ సైన్స్ అకాడమీ, ఇండియన్ అకాడమీ ఆఫ్ సైన్సెస్ వంటి సంస్థలలో ఫెలోషిప్ అందుకున్నారు. ఈయన థియరెటిక్ ఫిజిక్స్ లో గ్రూపు థియరీ, మోడర్న్ బీజగణితం అంశాలలో పరిశోధనలు చేసారు.